Komisijos reglamentas (EEB) Nr. 2847/72
1972 m. gruodžio 29 d.
iš dalies keičiantis Reglamentus (EEB) Nr. 100/72 ir 1897/72 į Bendriją įstojus naujoms valstybėms narėms
EUROPOS BENDRIJŲ KOMISIJA,
atsižvelgdama į 1972 m. sausio 22 d. pasirašytą Sutartį dėl naujų valstybių narių stojimo į Europos ekonominę bendriją ir Europos atominės energijos bendriją [1], ypač į prie jos pridėto akto [2] (toliau - Aktas) 153 straipsnį,
kadangi, remiantis Akto 30 straipsniu, 1972 m. sausio 14 d. Komisijos reglamentas (EEB) Nr. 100/72 [3], nustatantis išsamias pašarams skirto cukraus denatūravimo taisykles, su paskutiniais pakeitimais, padarytais Reglamentu (EEB) Nr. 2351/72 [4], ir 1972 m. rugsėjo 1 d. Komisijos reglamentas (EEB) Nr. 1897/72 [5] dėl nuolatinio konkurso, skirto nustatyti eksporto grąžinamąją išmoką baltajam cukrui, su paskutiniais pakeitimais, padarytais Reglamentu (EEB) Nr. 2523/72 [6], turi būti suderinti pagal Akto II priede nustatytas gaires; kadangi, atsižvelgiant į naujų valstybių narių stojimą, šiuos reglamentus reikėtų papildyti,
PRIĖMĖ ŠĮ REGLAMENTĄ:
1 straipsnis
"4. 2 dalyje nustatytas laikas Airijoje ir Jungtinėje Karalystėje viena valanda paankstinamas tuo laikotarpiu, kai šios valstybės netaiko vasaros laiko."
2 straipsnis
Reglamento (EEB) Nr. 100/72 25 straipsnio 1 dalis papildoma šiomis sąvokomis:
"denatured sugar"
"denatureret sukker".
3 straipsnis
"Tuo laikotarpiu, kai Airija arba Jungtinė Karalystė netaiko vasaros laiko, ankstesnėje pastraipoje nustatytas laikas toms valstybėms narėms viena valanda paankstinamas."
4 straipsnis
Šis reglamentas įsigalioja 1973 m. sausio 1 d. Jis taikomas nuo 1973 m. vasario 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1972 m. gruodžio 29 d.